## VÝZVA NA PREDKLADANIE PONÚK

## (ďalej len „Výzva“)

realizovaná postupom zadávania zákazky s nízkou hodnotou podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „ZVO“)

Predmet zákazky:

**„Benzínové krovinorezy a fukáre (vysávače)“**

(dodanie tovaru)

.................................................................

Ing. Martin Lejtrich

predseda predstavenstva

Banskobystrickej regionálnej správy ciest, a.s.

V Banskej Bystrici, máj 2022

**OBSAH**

1. IDENTIFIKÁCIA VEREJNÉHO OBSTARÁVATEĽA
2. PREDMET ZÁKAZKY
3. MIESTO A MNOŽSTVO DODANIA PREDMETU ZÁKAZKY
4. ROZDELENIE ZÁKAZKY NA ČASTI
5. TYP ZMLUVY
6. PREDPOKLADANÁ HODNOTA ZÁKAZKY
7. TRVANIE ZMLUVY
8. OBHLIADKA PREDMETU ZÁKAZKY
9. ZDROJ FINANČNÝCH PROSTRIEDKOV
10. JAZYK PONUKY
11. PODMIENKY PREDKLADANIA PONÚK
12. PODMIENKY ÚČASTI
13. OBSAH PONUKY
14. LEHOTA NA PREDKLADANIE PONÚK
15. DOPLNENIE, ZMENA A ODVOLANIE PONUKY
16. NÁKLADY NA PONUKU
17. VARIANTNÉ RIEŠENIE
18. VYHRADENIE PRÁVA
19. KOMUNIKÁCIA
20. VYSVETLENIE POŽIADAVIEK UVEDENÝCH VO VÝZVE
21. VYHODNOTENIE PONÚK
22. KRITÉRIÁ NA VYHODNOTENIE PONÚK A PRAVIDLÁ ICH UPLATNENIA
23. POUŽITIE ELEKTRONICKEJ AUKCIE
24. PRIJATIE PONUKY A UZAVRETIE ZMLUVY
25. ZÁVEREČNÉ USTANOVENIA
26. PRÍLOHY

# IDENTIFIKÁCIA VEREJNÉHO OBSTARÁVATEĽA

* 1. **Názov:** Banskobystrická regionálna správa ciest, a. s.

**IČO:** 36 836 567

**Sídlo:** Majerská cesta 94, 974 96 Banská Bystrica

**Štatutárny orgán:** Ing. Martin Lejtrich, predseda predstavenstva

Ing. Róbert Machala, podpredseda predstavenstva

**Typ verejného obstarávateľa:** právnická osoba, ktorá spĺňa požiadavky ustanovenia § 7 ods. 1

písm. d) v spojení s ods. 2 písm. c) ZVO

**Komunikačné rozhr.:** <https://josephine.proebiz.com>

**Adresa profilu:** <https://www.uvo.gov.sk/vyhladavanie-profilov/detail/10066>

**Kontaktná osoba vo veciach**

**procesu verejného obstarávania:** Katarína Jombíková, špecialista kontroly a verejného obstarávania,

[katarina.jombikova@bbrsc.sk](mailto:katarinajombikova@bbrsc.sk), +421 918 543 284

**Kontaktná osoba vo veciach**

**technických:** Ján lehotský, vedúci dopravy,

[jan.lehotsky@bbrsc.sk](mailto:jan.lehotsky@bbrsc.sk), +421 918 543 727

# PREDMET ZÁKAZKY

* 1. Predmetom zákazky je dodanie nového tovaru, a to konkrétne nových benzínových krovinorezov a fukárov (vysávačov) slúžiacich na zabezpečenie letnej údržby ciest v Banskobystrickom kraji. Predmet zákazky je definovaný ako kategória A. Profesionálne motorové (benzínové) krovinorezy v celkovom počte 14 ks a kategória B. Profesionálne motorové (benzínové) fukáre (vysávače) v celkovom počte 5 ks.
  2. Predmet zákazky musí spĺňať minimálne požadované technické parametre stanovené verejným obstarávateľom bližšie definované v bode 2.5 a bode 2.6 tejto Výzvy.
  3. Predmet zákazky musí byť dodaný v dohodnutom čase, mieste a podľa ostatných podmienok, ktoré sú súčasťou Kúpnej zmluvy (Príloha č. 2 tejto Výzvy).
  4. Súčasťou predmetu zákazky musí byť:

**A/** predpredajný servis, ktorý zahŕňa prípravu predmetu zákazky na odovzdanie (PDI-Pre-Delivery Inspection) v rozsahu úkonov predpísaných výrobcom,

**B/** záručný servis, a to vykonávanie záručných servisných prehliadok v rozsahu a podľa harmonogramu úkonov predpísaných výrobcom na celý predmet zákazky (kategória A. Profesionálne motorové (benzínové) krovinorezy v celkovom počte 14 ks a kategória B. Profesionálne motorové (benzínové) fukáre (vysávače) v celkovom počte 5 ks) počas trvania 24 mesiacov odo dňa prevzatia predmetu zákazky.

* 1. Ako súčasť dodania predmetu zákazky, najneskôr v deň odovzdania predmetu zákazky, je uchádzač povinný predložiť:
* ***Návod na obsluhu*** pre každú kategóriu samostatne (krovinorez, fukár), užívateľskú príručku, príručku na údržbu alebo iný dokument, ktorým sa opisujú všetky osobitné podmienky alebo obmedzenia viažuce sa na ich používanie v slovenskom jazyku.
* ***Zoznam dodaného príslušenstva***
  1. *Kategória A. Profesionálne motorové (benzínové) krovinorezy v celkovom počte 14 ks* musí spĺňať technické parametre v minimálne nasledovnom rozsahu:

|  |  |
| --- | --- |
| * Zdvihový objem min. | **40,0 cm3** |
| * Výkon (kW/k) min. | **2,2/3,0 kW / k** |
| * Hmotnosť max. | **10 kg** |
| * Hladina akustického tlaku – LpA (dB(A)) max. | **110** |
| * Hladina akustického výkonu – LwA (dB(A)) max | **115** |
| * Vibrácie rukoväte ľavá/pravá max. | **1,9/1,6 m/s2** |
| * Celková dĺžka bez rezného nástroja max. | **2,0 m** |
| * Objem palivovej nádržky min. | **0,70 l** |
| * Motor – min. | **2-MIX** |
| * M-Tronic (M) | **áno** |
| * Hnací hriadeľ | **pevný** |
| * AV-System | **4-bodový** |
| * ElastoStart | **nie** |
| * Automatická dekompresia | **nie** |
| * ErgoStart (E) | **áno** |
| * Multifunkčná rukoväť | **áno** |
| * Okrúhla / obojručná rukoväť | **nie / áno** |
| * Nastavenie rukoväte bez použitia náradia | **áno** |
| * Dvojramenným popruhom / Ochranné okuliare | **áno / áno** |
| * Žacie nástroje | **žacia hlava (strunová/silónová AutoCut), žací list (3-4 zubový)** |

* 1. *Kategória B. Profesionálne motorové (benzínové) fukáre (vysávače) v celkovom počte 5 ks* musí spĺňať technické parametre v minimálne nasledovnom rozsahu:

|  |  |
| --- | --- |
| * Zdvihový objem min. | **26,0 cm3** |
| * Hmotnosť min. | **6,0 kg** |
| * Prietok vzduchu min. | **700 m3/h** |
| * Hladina akustického tlaku LpA (dB(A)) max. | **95** |
| * Hladina akustického výkonu LwA (dB(A)) max. | **110** |
| * Vibrácie rukoväte ľavá/pravá rukoväť max. | **3,0/2,0 m/s2** |
| * Okrúhla rúra | **áno** |
| * Plochá rúra | **áno** |
| * Kompletná výbava so sacím adaptérom | **áno** |
| * Antivibračný systém | **áno** |
| * ElastoStart * Prídavný zberný vak | **áno**  **áno** |

* 1. Na preukázanie splnenia požiadaviek verejného obstarávateľa na predmet zákazky, verejný obstarávateľ požaduje od uchádzačov doložiť doklady k jednotlivým kategóriám predmetu zákazky, a to:
* ***Technickú špecifikáciu pre každú kategóriu predmetu zákazky samostatne***  ako napr. prospektový materiál, prípadne iný doklad, z ktorého musí jasne vyplývať splnenie minimálnych požadovaných parametrov na predmet zákazky stanovených verejným obstarávateľom v bode 2.5 a v bode 2.6 tejto Výzvy.
* ***Fotografie alebo iné obrazové prospekty pre každú kategóriu predmetu zákazky samostatne*** zobrazujúce jednotlivú kategóriu predmetu zákazky.
  1. Verejný obstarávateľ je oprávnený vykonať fyzickú obhliadku predmetu zákazky u úspešného uchádzača za účelom posúdenia zhody uchádzačom predložených dokumentov týkajúcich sa technických a iných parametrov so zadanými parametrami verejného obstarávateľa na predmet zákazky v tomto verejnom obstarávaní a v prípade pochybností vykonať skúšku autorizovanou osobou, ktorá preukáže splnenie zadaných parametrov verejným obstarávateľom.
  2. Spoločný slovník obstarávania (CPV):

Hlavný CPV: [16300000-8](https://www.uvostat.sk/cpvkod/959) Žacie mechanizmy

Doplnkový CPV: [16310000-1](https://www.uvostat.sk/cpvkod/960) Kosačky

# MIESTO, MNOŽSTVO a lehota DODANIA PREDMETU ZÁKAZKY

* 1. Dodanie predmetu zákazky vrátane dopravy (dovozu) do odberných miest verejného obstarávateľa v stanovenom množstve, pričom odberným miestom sa rozumejú jednotlivé strediská verejného obstarávateľa, a to konkrétne:
* Stredisko Banská Bystrica a okolie: Majerská cesta 94, Banská Bystrica
* **Krovinorez 2 ks**
* Stredisko Zvolen: Lieskovská cesta 284, Zvolen – Bakova Jama
* **Krovinorez 1 ks**
* Stredisko Kriváň: Kriváň 521
* **Krovinorez 1 ks**
* Stredisko Banská Štiavnica: J. K. Hella 11, Banská Štiavnica
* **Krovinorez 3 ks**
* Stredisko Krupina: Červená Hora 1779, Krupina
* **Krovinorez 4 ks**
* **Fukár 1 ks**
* Stredisko Veľký Krtíš a okolie: Škultétyho 108, Veľký Krtíš
* **Krovinorez 1 ks**
* Stredisko Rimavská Sobota: Šibeničný vrch 716, Rimavská Sobota
* **Krovinorez 1 ks**
* **Fukár 1 ks**
* Stredisko Hnúšťa: 1. mája 620, Hnúšťa
* **Krovinorez 1 ks**
* **Fukár 1 ks**
* Stredisko Žiar nad Hronom: Priemyselná 6/647, Ladomerská Vieska
* **Fukár 1 ks**
* Stredisko Nová Baňa: Dlhá Lúka 760, Nová Baňa
* **Fukár 1 ks**
  1. Lehota dodania predmetu zákazky do jednotlivého odberného miesta verejného obstarávateľa je **najneskôr do 8 týždňov** odo dňa účinnosti zmluvy.
  2. V cene za predmet zákazky bude zahrnuté naloženie na dopravný prostriedok, dovoz a vyloženie z dopravného prostriedku na miesto určenia (stredisko verejného obstarávateľa).

# Rozdelenie zákazky na časti

* 1. Predmet zákazky sa nedelí na časti.

# TYP ZMLUVY

* 1. Kúpna zmluva.

# Predpokladaná hodnota zákazky

* 1. 17 415,00 EUR bez DPH.

# Trvanie zmluvy

* 1. Kúpna zmluva sa uzatvára na dobu určitú a to odo dňa nadobudnutia jej účinnosti až do úplného splnenia všetkých zmluvných záväzkov spojených s predmetom zákazky. Kúpna zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv ([www.crz.gov](http://www.crz.gov)) v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

# Obhliadka predmetu zákazky

* 1. Obhliadka predmetu zákazky sa nevyžaduje.

# Zdroj finančných prostriedkov

* 1. Predmet zákazky bude financovaný z vlastných zdrojov verejného obstarávateľa. Platba sa uskutoční na základe faktúry formou bankového prevodu v súlade s Obchodnými podmienkami (Zmluvy).

# Jazyk ponuky

* 1. Ponuka vrátane dokladov a dokumentov musí byť predložená v slovenskom jazyku. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť úradný preklad takýchto dokladov do štátneho jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad v štátnom jazyku.

# Podmienky predkladania ponúk

* 1. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle ustanovenia § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
  2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
  3. Predkladanie ponúk je umožnené registrovaným uchádzačom.
  4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch v bode 13 tejto Výzvy - musia byť k termínu predloženia ponuky platné a aktuálne - a vyplnenie elektronického formulára, ktorý zodpovedá návrhu na plnenie kritéria uvedenom v súťažných podkladoch.
  5. Ak ponuka obsahuje dôverné informácie, uchádzač ich v ponuke viditeľne označí.
  6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre:
* cena v EUR bez DPH,
* sadzba DPH vo výške 20 % v EUR,
* celková cena za predmet zákazky v EUR bez DPH (kritérium hodnotenia),
  1. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).
  2. Ponuka uchádzača predložená po uplynutí lehoty na predkladanie ponúk sa elektronicky neotvorí.
  3. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  4. V prípade, že uchádzač predloží listinnú ponuku, verejný obstarávateľ na ňu nebude prihliadať.
  5. Ponuka, pre účely zadávania tejto zákazky, je prejav slobodnej vôle uchádzača, že chce za odplatu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
  6. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
  7. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

# podmienky účasti

* 1. Uchádzač **musí** spĺňať podmienky účasti týkajúce sa **osobného postavenia podľa:**
* ***§ 32 ods. 1 písm. e) ZVO*,** t. j. uchádzač **je oprávnený dodávať tovar, poskytovať služby alebo uskutočňovať stavebné práce**, ktoré zodpovedajú predmetu zákazky,
* ***§ 32 ods. 1 písm****.* ***f) ZVO*,** t. j. **čestné vyhlásenie** (príloha č. 4 tejto Výzvy)**,** že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Pre splnenie predmetnej podmienky účasti **sa vyžaduje** predloženie čestného vyhlásenia. Dokument musí byť **podpísaný** štatutárnym zástupcom alebo osobou oprávnenou konať za uchádzača, nahraté vo formáte pdf.
  1. Uchádzač **musí** spĺňať podmienky účasti týkajúce sa **technickej alebo odbornej spôsobilosti podľa:**
* ***§ 34 ods. 1 písm. a) ZVO*,** t. j. dokladovať zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; ak odberateľom bol verejný obstarávateľ alebo obstarávateľ podľa ZVO, dokladom je referencia.

Minimálna požadovaná úroveň štandardov:

Podmienka účasti podľa § 34 ods. 1 písm. a) zákona bude splnená, ak uchádzač horeuvedeným zoznamom preukáže:

* + súhrnné množstvo dodaných tovarov rovnakého alebo obdobného charakteru ako je predmet zákazky za predchádzajúce 3 roky, t. j. 3 roky spätne od vyhlásenia verejného obstarávania, **v celkovej hodnote spolu minimálne 7 000,00 EUR bez DPH**.

Za dodávku tovaru rovnakého alebo obdobného charakteru ako je predmet zákazky sa považuje dodávka **krovinorezov a fukárov.**

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Verejný obstarávateľ požaduje, aby uchádzač alebo záujemca a iná osoba, ktorej kapacity majú byť použité na preukázanie technickej spôsobilosti alebo odbornej spôsobilosti, zodpovedali za plnenie zmluvy spoločne.

# Obsah ponuky

* 1. Ponuka musí obsahovať:
* **Krycí list ponuky** v zmysle prílohy č. 5 tejto Výzvy, v ktorom musia byť uvedené základné identifikačné údaje v minimálnom rozsahu meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ s uchádzačom komunikovať, a ostatné údaje tu uvedené.
* Doklady a dokumenty na preukázanie **splnenia podmienok účasti**, ktorými uchádzač alebo skupina uchádzačov preukazuje ich splnenie podľa bodu 12 tejto Výzvy,
* **Návrh na plnenie kritéria** vypracovaný v zmysle prílohy č. 1 tejto Výzvy, ktorý formulár musí byť podpísaný osobou/osobami oprávnenými konať za uchádzača (jeho štatutárnym zástupcom resp. ním splnomocnenou osobou),
* Doklady v zmysle bodu 2.7 tejto Výzvy,
* **Plnomocenstvo** v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.

# Lehota na predkladanie ponúk

* 1. Ponuky musia byť **doručené do 20.05.2022 09:00:00 hod.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

# DOPLNENIE, ZMena a odvolanie ponuky

* 1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

# náklady na ponuku

* 1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

# variantné riešenia

1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

# vyhradenie práva

1. Verejný obstarávateľ si vyhradzuje právo:

a) zrušiť predmetnú zákazku,

b) zrušiť použitý postup zadávania zákazky na predmet zákazky v prípade, že sa zmenia okolnosti, za ktorých sa vyhlásilo VO,

c) neprijať ani jednu ponuku v prípade, že predložené cenové ponuky budú vyššie ako je suma finančných prostriedkov určených na realizáciu tejto zákazky.

Následne bude použitý postup zadávania zákazky zrušený.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
  2. Verejný obstarávateľ bude pri komunikácii s uchádzačmi, resp. záujemcami postupovať v zmysle ustanovenia § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
  3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  4. Na bezproblémové používanie systému JOSEPHINE je nutné používať jeden z podporovaných internetových prehliadačov:
  + Mozilla Firefox verzia 13.0 a vyššia, alebo
  + Google Chrome, alebo
  + Microsoft Edge.
  1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  3. Ak je odosielateľom zásielky záujemca, resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
  5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ bude všetky tieto podklady/dokumenty uverejňovať ako elektronické dokumenty v príslušnej časti zákazky v systéme JOSEPHINE.
  6. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle ustanovenia § 170 ods. 7 písm. c) ZVO.

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi najneskôr 3 pracovné dni pred uplynutím lehoty na predkladanie ponúk tak, aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Vyhodnotenie ponúk

* 1. Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek verejného obstarávateľa na predmet zákazky u uchádzača, ktorý sa umiestnil na prvom mieste v poradí podľa stanoveného kritéria na vyhodnotenie ponúk.
  2. Pre prípad, že z predložených dokladov nie je možné posúdiť ich platnosť alebo splnenie podmienky účasti a/alebo verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol na preukázanie splnenia požiadavky verejného obstarávateľa na predmet zákazky, verejný obstarávateľ elektronicky písomne požiada uchádzača na prvom mieste v poradí o vysvetlenie, resp. doplnenie predložených dokladov s určením lehoty, v ktorej je uchádzač povinný doručiť písomné vysvetlenie. Uchádzač vysvetlenie doručí verejnému obstarávateľovi elektronicky prostredníctvom okna „KOMUNIKÁCIA“ v systéme JOSEPHINE.
  3. Ak uchádzač nepredloží po písomnej žiadosti podľa bodu 21.2 tejto Výzvy vysvetlenie alebo doplnenie predložených dokladov v určenej lehote, verejný obstarávateľ uchádzača vylúči.
  4. Ak ponuka uchádzača, ktorý sa umiestnil na prvom mieste v poradí nebude spĺňať podmienky účasti a požiadavky verejného obstarávateľa na predmet zákazky, a to ani po doručení vysvetlenia podľa bodu 21.2 tejto výzvy, verejný obstarávateľ pristúpi k vyhodnoteniu ponuky uchádzača, ktorý sa umiestnil na nasledujúcom mieste v poradí.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia celková cena za predmet zákazky v EUR bez DPH, zaokrúhlená na dve desatinné miesta.
  2. Pod cenou sa rozumie celková cena za predmet zákazky v EUR bez DPH, ktorá je výsledkom vyplnenia Návrhu na plnenie kritéria (príloha č. 1 tejto Výzvy) vypracovaného uchádzačom v zmysle špecifikácie predmetu zákazky uvedenej v bode 2 a v prílohe č. 3 tejto Výzvy.

# Elektronická aukcia

* 1. Neaplikuje sa.

# Prijatie ponuky a uzavretie zmluvy

* 1. Verejný obstarávateľ príjme ponuku uchádzača **s najnižšou celkovou cenou v EUR bez DPH za poskytnutie predmetu zákazky**.
  2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za poskytnutie predmetu zákazky v EUR bez DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za poskytnutie predmetu zákazky, na treťom mieste sa umiestni uchádzač s treťou najnižšou celkovou cenou za poskytnutie predmetu zákazky atď.
  3. Verejný obstarávateľ po vyhodnotení ponúk podľa ustanovenia § 55 ods. 2 ZVO bezodkladne písomne oznámi všetkým dotknutým uchádzačom výsledok vyhodnotenia ponúk, ktorých ponuky sa vyhodnocovali, a to prostredníctvom doručenia oznámenia o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.
  4. V prípade, ak víťazný uchádzač odstúpi od svojej ponuky alebo jej časti pred lehotou viazanosti alebo z akýchkoľvek dôvodov neuzatvorí s verejným obstarávateľom zmluvu, alebo v priebehu trvania zmluvného vzťahu sa tento ukončí z akéhokoľvek dôvodu, vyhradzuje si verejný obstarávateľ právo osloviť na uzatvorenie zmluvy uchádzača, ktorý sa umiestnil ako druhý v poradí.
  5. Úspešný uchádzač bezodkladne, najneskôr však do 5 pracovných dní odo dňa doručenia Oznámenia o výsledku vyhodnotenia ponúk doručí verejnému obstarávateľovi nižšie identifikované dokumenty nasledovným spôsobom:

1. **ELEKTRONICKY** prostredníctvom komunikačného rozhrania systému JOSEPHINE vo formáte súborov pdf.:

* **zoznam subdodávateľov** v zmysle prílohy č. 3 tejto Výzvy s uvedením podielu plnenia predmetu zákazky subdodávateľom, a to aj v prípade, ak sa jedná o plnenie bez využitia subdodávky, podpísaný osobou/osobami oprávnenými konať za uchádzača (jeho štatutárnym zástupcom resp. ním splnomocnenou osobou),
* **zoznam servisných stredísk (vrátane presnej adresy)** zabezpečujúcich záručný servis**.**

1. **LISTINNE** osobne alebo prostredníctvom poštovej prepravy alebo inej doručovateľskej služby na adresu verejného obstarávateľa *Banskobystrická regionálna správa ciest, a. s. Majerská cesta 94, 974 96 Banská Bystrica*:

* **Kúpnu zmluvu** (príloha č. 2 tejto Výzvy),vyplnenú a podpísanúosobou/osobami oprávnenými konať za uchádzača (jeho štatutárnym zástupcom resp. ním splnomocnenou osobou) **v 2 vyhoveniach** s platnosťou originálu (rovnopisoch).

# Záverečné ustanovenia

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa ustanovenia § 117 ZVO nie je možné v zmysle ustanovenia § 170 ods. 7 písm. c) ZVO podať námietky.

# Prílohy

* Príloha č. 1 Výzvy – Návrh na plnenie kritéria
* Príloha č. 2 Výzvy – Kúpna zmluva
* Prílohe č. 3 Výzvy – Zoznam subdodávateľov
* Príloha č. 4 Výzvy – Čestné vyhlásenie
* Príloha č. 5 Výzvy – Krycí list ponuky